dola ya Wayunani, katika mapigano mawili ya vita vya maamuzi makubwa, ya Graniko na Issu katika mwaka wa 334, na 333 K.K. Alexanda Mkuu wa Uyunani alipindua nguvu ya Uajemi na upesi akaeneza utawala wake. Na baada ya kifo cha ghafla cha Alexanda, maafisa wanne wa jeshi lake wakagawana dola yake.

- 4. MIGUU YA CHUMA - DOLA YA RUMI

Pole pole Rumi iliongezeka kukua kuwa "utawala na nguvu mfano wa chuma, kwa maana chuma huvunja vitu vyote na kuvishinda; na kama chuma kisetavyo vitu hivi vyote; ndivyo utakavyo vunja vunja na kuseta" (mstari 40). Majeshi ya Rumi yaliitawala Ulaya, Uingereza, Hispania, na nchi za Mesopotamia kwa kutumia chini ya kisigino chake (Uajemi, Umedi, Uyunani na Babeli). Katika mwaka 70 B.K, Yerusalemu "wakaanguka kwa makali ya upanga" (Luka 21:24; Kumbu kumbu la Torati 28:48-57). Lakini faida moja ya matokeo ya dola Rumi ilikuwa ni ujenzi wa barabara katika Asia na Ulaya ambazo ziliwezesha kuenezwa kwa Injili kwa Jina la Kristo aliyefufuka. Na kisha ulimwengu ule uliojulikana uliweza kupinduliwa "ulimwengu ulipinduliwa" kwa nguvu za ujumbe huu (Matendo ya Mitume 17:6), ukiacha alama juu ya wanadamu iliyo na nguvu kuliko nguvu ya dola ya Rumi. Ni jambo la kushangaza kwamba hapakutokea dola ya dunia iliyoishinda Rumi, Dola ilisambaratika; iligawanyika katika mataifa - madogo 10. Mataifa haya 10 yakawa ndiyo mwanzo (msingi) wa mataifa ya Ulaya ya leo ambayo yanawakilishwa na vidole kumi vya nyayo za sanamu ile. Zile nyayo zilikuwa nusu chuma na nusu udongo, ikionyesha kuwa mataifa mengine yangekuwa na nguvu na mengine yangekuwa dhaifu. Kama vile chuma kisivyoshikamana na udongo, "au kushikamana" (mstari 43), wala hali ya kugawanyika kwa Ulaya pamoja hisia kali za kitaifa kati za nchi za Ulaya hairuhusu muungano kamili wa serikali.

- 5. JIWE LILE DOGO - UFALME WAMUNGU

Nebukadreza alikuwa ameona katika ndoto yake ile sanamu ikisimama kwa nguvu zake zote na ikiwa na mwangaza mwingi sana, na sanamu hiyo ikavunjwa vipande vipande na jiwe lile dogo, Danieli alisema hayo yangetokea "siku za mwisho" (mstari 28). Katika siku za mwisho mataifa yote yanawakilishwa na madini ya thamani mbalimbali yangeungamanishwa katika "taifa moja lenye nguvu chini ya utawala wa mabavu, kwa jina unaitwa Urusi. Mamlaka hii itapata nguvu kutoka katika majimbo ambayo hapo mwanzo yaliitwa katika utawala wa Babeli, Umedi, Ugiriki, Uyunani, na Dola ya Rumi. Muungano huu wa nguvu nyingi wa mataifa chini ya utawala wa Urusi, utasababisha hofu kubwa katika mioyo ya watu wote ambao wangepinga nguvu yake' . Unabii mwingi kama unavyofafanuliwa katika Ezekieli 38, Daniele 11, Yoeli 3, Zakaria 14, na Danieli 2, hutuonyesha sisi waziwazi kwamba ni kusudi lake Mungu kuuangusha ufalme huu wa wanadamu kwa kuuangamiza utawala huu ambao ni muungano wa Warusi. Huu muungano mkubwa utaonekana kuitawala dunia, usioweza kutekwa. Lakini pamoja na kuwa nguvu zake simba, ukali wake kama dubu, wepesi kama wa chui, na uchu wake usio na utashi kuitamalaki dunia, itayumba na kuanguka mkononi mwa jiwe lile dogo. Itafikia mwisho wake utaangushwa "bila kazi ya mikono ya wanadamu" (Danieli 8:25 Biblia ya Union Version). Ninani huyu ambaye ni nguvu za jiwe? Hakuna mwingine isipokuwa ni Bwana Yesu Kristo (Mathayo 21:42-44). Angalia kwa makini Danieli 2: 44 ambapo tafsiri imetolewa.

Katika ndoto ya mfalme huenda ilionekana katika akili ya Nebukadreza kwamba haiwezekani jiwe dogo liweze kuharibu sanamu kubwa kama ile. Hata siku ya leo watu hawatambui uweza mkuu wa Mungu, na kwamba ataleta mabadiliko katika siku chache zijazo. Na kwa hiyo itakuwa ya kwamba "Mungu wa mbinguni atausimamisha ufalme amabo hautaangamizwa milele... nao utasimama milele na milele" (mstari 44).